CELEX: E2019P0003
Language: et
Date: 2019-03-29 00:00:00
Title: EFTA kohtult nõuandva arvamuse saamise taotlus, mille Fürstliches Landgericht (Liechtensteini Vürstiriigi kohus) esitas 29. märtsil 2019 seoses kohtuasjaga Gable Insurance AG in Konkurs (kohtuasi E-3/19)

22.8.2019   
            
            
               ET
            
            
               Euroopa Liidu Teataja
            
            
               C 284/17
            
         
      EFTA kohtult nõuandva arvamuse saamise taotlus, mille Fürstliches Landgericht (Liechtensteini Vürstiriigi kohus) esitas 29. märtsil 2019 seoses kohtuasjaga Gable Insurance AG in Konkurs
      (kohtuasi E-3/19)
      (2019/C 284/06)
      Fürstliches Landgericht esitas 29. märtsi 2019. aasta kirjas, mis saabus kohtukantseleisse 29. märtsil 2019, EFTA kohtule taotluse nõuandva arvamuse saamiseks Gable Insurance AG in Konkurs suhtes algatatud kohtuasjas. Arvamust taotletakse järgmistes küsimustes:
      
                  1.
               
               
                  Esimene küsimus käsitleb direktiivi 2009/138/EÜ artikli 268 lõike 1 punktis g sätestatud mõiste „kindlustuslepingust tulenev nõue“ tõlgendamist.
                  
                              a.
                           
                           
                              Milliseid kriteeriume tuleks kohaldada, et teha kindlaks, kas võla mõningad koostisosad ei ole veel teada?
                           
                        
                              b.
                           
                           
                              Kas nõue peab vähemalt põhimõtteliselt olema tekkinud, vastu võetud ja/või esitatud enne maksejõuetusmenetluse algatamist (või enne kindlustuslepingute tühistamist lõpetamismenetluse algatamise tõttu), et seda saaks käsitada kindlustuslepingust tuleneva nõudena? Kui see nii ei ole, siis tekib järgmine küsimus:
                           
                        
                              c.
                           
                           
                              Kas võimalike kindlustuslepingust tulenevate nõuete tekkimine pärast maksejõuetusmenetluse algatamist on direktiiviga 2009/138/EÜ ajaliselt piiratud, et vältida lõpparvete koostamise ja võlausaldajatele tehtavate väljamaksete pidevat edasilükkamist põhjusel, et pidevalt esitatakse uusi nõudeid? Kui see nii ei ole, siis kuidas käsitletakse selliseid määratlemata võlgasid direktiivis 2009/138/EÜ?
                           
                        
                              d.
                           
                           
                              Kas väljend „… või tühistamine…“ tähendab seda, et kindlustuslepingust tulenevateks nõueteks loetakse üksnes neid [kindlustusandja] tasumata kindlustusmakseid, mis on tekkinud lepingu tühistamisest enne lõpetamismenetluse algatamist, või kas kindlustuslepingust tuleneva nõudega on tegemist ka siis, kui kindlustusandja ei ole tasunud kindlustusmakset lepingu tühistamise tõttu pärast lõpetamismenetluse algatamist?
                           
                        
            
                  2.
               
               
                  Teine küsimus käsitleb direktiivi 2009/138/EÜ artikli 268 lõike 1 punktis d sätestatud mõiste „lõpetamismenetlus“ tõlgendamist.
                  Kas seda sätet tuleb tõlgendada nii, et (individuaalsete) kindlustuslepingust tulenevate nõuete puhul on võimalik sõlmida õiguslik kokkulepe ka sõltumata lõpetamismenetlusi käsitlevatest siseriiklikest menetlusnormidest või nendega vastuolus, ning kui see on nii, siis millised direktiivi nõuded peavad olema kokkuleppe saavutamiseks täidetud?
               
            
                  3.
               
               
                  Kolmas küsimus puudutab direktiivi 2009/138/EÜ artikli 275 lõike 1 punkti a ja artikli 274 lõike 2 punkti g vahelist seost.
                  Kas artikli 275 lõike 1 punktiga a välistatakse riiklikud õigusnormid, millega rakendatakse artikli 274 lõike 2 punkti g, st reguleeritakse nõuete esitamist, tõendamist ja vastuvõtmist selliselt, et see põhjustab kindlustusvõlausaldajate ebavõrdset kohtlemist?